Pajala lufthavn

Pajala lufthavn (Pajala Airport) (IATA: PJA, ICAO: ESUP), er en regional flyplass i Pajala kommune i Norrbottens län i Sverige. Flyplassen ligger 13 kilometer fra Pajala tettsted og 40 kilometer fra tettstedet Kolari i Finland. Flyplassen hadde 479 landinger og 9565 passasjerer i 2011, av disse var 198 utenrikspassasjerer. I 2017 var det 520 landinger og 6485 passasjerer og av dem 4483 utenrikspassasjerer. Ruter og flyselskap Pr 2012 er det 2 daglige ruteflyvninger til Luleå. Ruten er en anbudsrute med støtte fra Trafikverket, og har siden 30.10 2011 vært operert av det estiske flyselskapet Avies. Fra 08.01.2012 har Avies også operert en ukentlig direkterute fra Pajala til Tallinn i Estland. Historie Flyplassen åpna i 1999, og er den sist åpna svenske flyplassen som har regulær rutetrafikk. Rullebanen ble forlenga fra 1500 til 2300 meter i 2007, hvilket muliggjør trafikk med større fly. Flyruten Pajala-Luleå ble fram til 29.10.2011 operert av Barents AirLink. Fra 2013 går det hvert år i desember store charterfly fra Storbritannia med turister som vil se snø. Referanser Eksterne lenker (sv) Offisielt nettsted (en) Pajala Airport – kategori av bilder, video eller lyd på Commons Hjemmeside for Avies Arkivert 2. oktober 2016 hos Wayback Machine.